A quina formació política pertany Pablo Casado?
El candidat del PP a les eleccions espanyoles, Pablo Casado, ha tornat a insistir avui després del debat televisat que el candidat del PSOE, Pedro Sánchez, vol pactar amb l'independentisme. ‘Pedro Sánchez davant de milions d'espectadors va deixar molt clar que vol tornar a pactar amb Torra i amb Junqueras. Li ho vaig preguntar cinc vegades. Hi ha silencis eixordadors i qui calla atorga', ha dit Casado. ‘Com pot pretendre presidir Espanya algú que diu que no existeix i que és plurinacional?', ha insistit, malgrat que la constitució espanyola reconeix la plurinacionalitat de l'estat espanyol. En un acte a Santander, Casado ha criticat les protestes contra Felipe VI a Barcelona. Ha afirmat que és ‘inacceptable' i ha lamentat les ‘agressions' a l'empresari Antonio Castañer i al regidor del PP Josep Bou. ‘Les llàgrimes de Bou representen l'esquinçament de tota la societat espanyola i el cansament per la incompetència i la indiferència del govern del PSOE', ha afegit. Casado també ha tornat a demanar que el govern espanyol apliqui la llei de seguretat nacional. Per últim, el candidat del PP ha acusat Sánchez d'estar disposat a concórrer a una terceres eleccions espanyoles si persisteix el blocatge al congrés i no pot formar govern. Per això, ha fet una crida a aglutinar el vot de ‘centre-dreta' en el PP per a expulsar Sánchez de la Moncloa.
Al PP.